

ที่ มท ๐๘16.๔/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยกรมส่งเสริมการปกครองท้องถิ่นได้ร่วมกับสำนักงานป้องกันและปราบปรามการทุจริตแห่งชาติ (ป.ป.ช.) ดำเนินโครงการขับเคลื่อนหลักสูตรต้านทุจริตศึกษาสู่การจัดประสบการณ์บูรณาการเรียนรู้ของสถานศึกษาระดับปฐมวัย สังกัดองค์กรปกครองส่วนท้องถิ่น โดยจัดอบรมไปแล้ว จำนวน 2 รุ่น ดังนี้
รุ่นที่ 1 ระหว่างวันที่ 25 – 26 กุมภาพันธ์ 2567 และรุ่นที่ 2 ระหว่างวันที่ 11 – 12 กรกฎาคม 2567 ทั้งนี้ เพื่อเป็นการขยายผลให้ครู ผู้ดูแลเด็ก และบุคลากรทางการศึกษา ของสถานศึกษาระดับปฐมวัย (โรงเรียนที่จัดการศึกษาปฐมวัย และศูนย์พัฒนาเด็กเล็ก) สังกัดองค์กรปกครองส่วนท้องถิ่น ที่ยังไม่เคยเข้าร่วมการอบรมโครงการตามวัน และเวลาดังกล่าว จึงได้จัดทำเอกสาร สื่อ และข้อมูลการอบรม ผ่านระบบการเรียนรู้ออนไลน์ของกรมส่งเสริมการปกครองท้องถิ่น (Local Mooc)

 ดังนั้น จึงขอความร่วมมือสำนักงานส่งเสริมการปกครองท้องถิ่นจังหวัด ดำเนินการ ดังนี้

 1. แจ้งองค์กรปกครองส่วนท้องถิ่นที่มีสถานศึกษาระดับปฐมวัย (โรงเรียนที่จัดการศึกษาปฐมวัย และศูนย์พัฒนาเด็กเล็ก) มอบหมายครู ผู้ดูแลเด็ก และบุคลากรทางการศึกษา เข้าร่วมประชุมชี้แจงการเข้าใช้งานระบบการเรียนรู้ออนไลน์ของกรมส่งเสริมการปกครองท้องถิ่น (Local Mooc) ในวันพุธที่ 25 กันยายน 2567 เวลา 13.30 น. เป็นต้นไป ทางโปรแกรม Cisco WebEx (Meeting number : 2510 100 0699 Password : 254713) ทั้งนี้ ขอให้ประชาสัมพันธ์เชิญชวนครู ผู้ดูแลเด็ก บุคลากรทางการศึกษา ในสังกัดองค์กรปกครองส่วนท้องถิ่น หรือผู้ที่สนใจเข้าร่วมเรียนรู้ผ่านระบบการเรียนรู้ออนไลน์ของกรมส่งเสริมการปกครองท้องถิ่น (Local Mooc)
ให้มากที่สุด โดยผู้ผ่านการอบรมจะได้รับเกียรติบัตร

 2. รายงานผลการเข้าเรียนรู้ผ่านระบบการเรียนรู้ออนไลน์ของกรมส่งเสริมการปกครองท้องถิ่น (Local Mooc) ตามแบบรายงานที่กำหนดให้กรมส่งเสริมการปกครองท้องถิ่นทราบภายในวันที่ 30 กันยายน 2567 ทั้งนี้ สามารถดาวน์โหลดเอกสาร คู่มือ และแบบรายงานตาม QR Code ที่แนบมาพร้อมนี้

กรมส่งเสริมการปกครองท้องถิ่น

 กันยายน 2567

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. 0-2241 - 9000 ต่อ 5343

ไปรษณีย์อิเล็กทรอนิกส์ saraban@dla.go.th

ผอ.กง.ปศ. .....................................

หน.ฝ. .............................................

จนท. .............................................

ร. อสถ. .........................................

ผอ.กศ. ..........................................

ผอ.กง.ปศ. .....................................

หน.ง. .............................................

จนท. .............................................

ผู้ประสานงาน 1.นางสาวชลิดา ยุตราวรรณ์ โทร. 092 446 1561

 2.นายธนกฤต วิเศษฤทธิ์ โทร. 095 294 9299